L'Ajuntament de Llíria informa que els nínxols afectats per l'afonament d'un paret al cementeri estan intactes
22 de abril de 2020

L'Ajuntament de Llíria ha informat que l'afonament d'uns tres metres de paret, dels números 44 al 48 del carrer de Remei, al cementeri municipal no ha afectat els 20 nínxols que estan en este espai. Les restes romanen en les seues sepultures que es troben intactes.

No obstant això, el Consistori ha col·locat esta mateixa vesprada una lona per a cobrir la paret que s'ha després en el costat de la carretera de Vilamarxant.

L'Ajuntament de Llíria garanteix a les famílies afectades pel problema que poden estar tranquil·les i que en les pròximes hores el consistori contactarà amb totes elles per a comunicar-los la situació. A més, des de demà mateix s'iniciaran els tràmits per a dur a terme el trasllat de les restes amb el procediment legal oportú.

Igualment, el Govern municipal té el compromís d'executar enguany inversions en el cementeri municipal, amb la construcció de nous nínxols, per a realitzar el trasllat de sepultures que es troben en zones més deteriorades.